b'\n_START_ARTICLE_\nEta Karinidi\n_START_SECTION_\nZgodovina\n_START_PARAGRAPH_\nMeteorski roj Eta Karinidov je leta 1961 odkril C. S. Nilson iz Univerze Adelaide v Avstraliji s pomo\xc4\x8djo odboja radijskih valov. V letu 1969 so s pomo\xc4\x8djo iste metode opazili 3 meteorje tega roja._NEWLINE_Prvi je vizualno opazil meteorje tega roja Michael Buhagiar iz Avstralije. Opazovanja je opravil v letih od 1969 do 1980. V Avstraliji so opravili \xc5\xa1e ve\xc4\x8dje \xc5\xa1tevilo opazovanj. Leta 1980 so ugotovili, da je bila zenitna urna frekvenca 3,03. V obdobju med letoma 1983 in 1986 roja niso opazili.\n_START_SECTION_\nOpazovanje\n_START_PARAGRAPH_\nNajlep\xc5\xa1e se roj opazuje na ju\xc5\xbeni polobli. Roj je izredno \xc5\xa1ibek. Opazi se lahko 2 do 3 utrinke na uro. Radiant je blizu zvezde Eta Gredlja (najbolj masivna zvezda v krajevni Galaksiji), ki je blizu ozvezdja Ju\xc5\xbenega kri\xc5\xbea. Radiant je visoko na nebu od polno\xc4\x8di do jutra, kar omogo\xc4\x8da primerno opazovanje.'